ཆེད་ཞུ།རང་རེའི་བླ་ན་མེད་པའི་དབུ་འཁྲིད་སྤྱི་ནོར་༸གོང་ས་༸སྐྱབས་མགོན་སྐུ་ཕྲེང་བཅུ་བཞི་པ་ཆེན་པོ་མཆོག་གི་དབུས་རིས་སུ་མ་མཆིས་པའི་བསྟན་འཛིན་སྐྱེས་ཆེན་རྣམ་པ་སྐུ་ཚེ་ཞབས་པད་བསྐལ་བརྒྱར་བརྟན་ཅིང་ཐུགས་ཀྱི་བཞེད་དགོངས་མཐའ་དག་ལྷུན་གྱིས་འགྲུབ་པ་དང་།ཕན་བདེ་མ་ལུས་པའི་འབྱུང་གནས་༸རྒྱལ་བའི་བསྟན་པ་རིན་པོ་ཆེ་ཡུན་རིང་གནས་ལ་ཕྱོགས་བཅུར་རྒྱས་པ།ལྷག་པར་༸སྐུའི་དགུང་ཀེག་གི་བར་ཆད་བཟློག་སླད་དང་བོད་མིའི་སྤྱི་མཐུན་བསོད་ནམས་གསོག་སྤེལ་ཆེད།བླ་ལྷའི་བཀའ་ལུང་དགོངས་དོན།གཞུང་འབྲེལ་ཞབས་རིམ་ཟུར་སྒྲུབ་གནང་རྒྱུའི་ཐོགས་གནས་གཞིས་སྒར་ཁག་དང་རིས་མེད་དགོན་སྡེ་ཆེ་འབྲིང་ཡོངས་ནས་འདི་ལོའི་ཆོས་འཁོར་དུས་ཆེན་ནས་དབུ་འཛུགས་ཀྱིས་འཆར་ལོའི་ལྷ་བབས་དུས་ཆེན་བར་༸རྒྱལ་བའི་བཀའ་འགྱུར་རིན་པོ་ཆེ་དག་སྒྲོག་གང་མང་དམིགས་བསལ་གནད་སྨིན་གསོག་འདོན་གནང་སྟེ་སྒྲུབ་ཐོ་ཕྱི་ལོ་༢༠༡༩ཟླ་༡༡ཚེས་༣༠ནང་ཚུད་འདི་ག་ཆོས་རིག་ལས་ཁུངས་སུ་གནང་སྐྱོང་ཡོང་བ་ཞུ་རྒྱུའི་འབོད་སྐུལ་གསལ་བསྒྲགས་སུ།བོད་མིའི་སྒྲིག་འཛུགས་ཆོས་རིག་ལས་ཁུངས་ནས།ཕྱི་ལོ་༢༠༡༨ཟླ་༧ཚེས་༡༡ལ་སྤེལ།།